Nimo wulkich nadregionalnych serbskich towarstwow, kotrež su často w medijach prezentne, mamy w dwurěčnej kónčinje njeličomne mjeńše a małe towarstwa, kotrež runje tak pilne dźěło wukonjeja, wo nich pak přewjele njezhoniš. W swojej lětnjej seriji lětsa tajke aktiwne cyłki předstajamy, dźensa Serbsku murju (12).
Kónc julija 2016 wotmě so XXXI. swětowy dźeń młodźiny w Krakowje. Na tym mjezynarodnym zetkanju katolskich młodostnych z cyłeho swěta bě mjez wobdźělnikami tež něhdźe 50 serbskich. Kaž druzy woni tohorunja ze serbskej chorhoju po měsće spěwajo ćahachu. Módro-čerwjeno-běłeje barby na chorhoji dla mějachu jich někotři za Rusow abo Francozow. Skupina z Bayerskeje so dźiwaše nad dobrej němčinu serbskich młodostnych. Dyrbjachu wšak přiznać, zo hišće ničo wo Serbach w Němskej słyšeli njeběchu.
pol_Latn szl_Latn